पाएं अपने शहर की ताज़ा ख़बरें और फ्री ई-पेपरडाउनलोड करें
माणिकपुर ओपी थाना क्षेत्र के घोटबघा बहियार में स्व. उपेन्द्र महतो के खेत में लगी मकई फसल को पीरीबाजार थाना क्षेत्र के सरयुग यादव के पुत्र, विरो यादव के पुत्र एवं स्व. कुलो यादव के पोता सहित तीन लाेगाें ने चाेरी से फसल काट लिया। विरोध करने पर खेत के बंटाईदार मेदनीचौकी थाना क्षेत्र के किशनपुर गांव निवासी स्व. छठो महतो के पुत्र सिंघेश्वर महतो काे पीटा एवं घोडे पर सवार होकर फसल लेकर भाग निकला। पीड़ित सहित टाल सुरक्षा समिति के कई किसानाें ने घटना के एक दिन बाद माणिकपुर थाना में आवेदन देने पहुंचे। वहां माणिकपुर थानाध्यक्ष ब्रजेश कुमार ने नाम सही से नहीं लिखने एवं कोरोना काल में मकई का केस नहीं लेनेे का बहाना बनाकर लौटा दिया। तब माणिकपुर टाल सुरक्षा समिति के अध्यक्ष अर्जुन महतो सहित अन्य लोगों ने एसपी को आवेदन देकर न्याय की गुहार लगाई है। अर्जुन महतो ने बताया कि कई बार चोरी से फसल काटने की शिकायत पर दो लोग फसल की निगरानी कर रहे थे। इसी दौरान आधा दर्जन लोगों ने मारपीट की। माणिकपुर थानाध्यक्ष ने कार्रवाई नहीं की है। एसपी से निष्पक्ष जांच कराने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn